Man vas wat hof se vensters met hamer takelDie konstitusionele hof. (Argieffoto: Ashraf Hendricks) ’n 36-jarige man is in hegtenis geneem nadat hy na bewering vensters van die Konstitusionele Hof in Braamfontein, Johannesburg, met ’n hamer uitgeslaan het. Lt.kol. Robert Netshiunda, polisiewoordvoerder, sê beamptes is Woensdagoggend na die land se hoogste hof ontbied nadat vensters van die hofgebou uitgeslaan is. Polisiebeamptes het met hul aankoms ’n waarskuwingskoot afgevuur nadat die verdagte bloot aangehou het om die vensters uit te slaan selfs nadat hy beveel is om daarmee op te hou. Die man staan nou tereg op aanklag van die kwaadwillige beskadiging van eiendom. Hy sal binnekort in ’n hof verskyn.